Èxit de Participació a la Jornada de Garantia Juvenil
Sin fecha

Ahir dimarts 24 de Gener va tindre lloc la jornada informativa sobre la Garantia Juvenil  dirigida als   joves d’Alcàsser que busquen treball. Amb una gran assistència, van rebre informació directa, concreta i molt útil  per part  del director de l’oficina del SERVEF de Silla, Pedro Valero, i els seus tècnics Maria Pellicer i Juan Ignacio Corencia.

Van  descriure que és i per què es beneficiós  que estiguen inscrits al programa de Garantia Juvenil. Concretament se’ls va informar dels requisits  i  dels continguts de la plataforma d’inscripció on-line de la web de la Garantia Juvenil. També dels recursos i facilitats que el personal de l’oficina del SERVEF de Silla posa al seu abast per a facilitar-los la inscripció.

També se’ls ha informat de tots els aspectes que intervenen a l’hora  de trobar  treball.  Des de saber redactar el curriculum vitae mes adequat, les diferents formes de búsqueda activa,  aprendre a superar amb èxit una entrevista de treball o la importància de rebre orientació laboral personalitzada.

Però  aquesta jornada no acaba ací. Des de la Regidora d’Ocupació de l’Ajuntament d’Alcàsser continuem treballant per a que aquestes eines puguen servir per a reduir l’elevada taxa d’atur juvenil entre els joves d’Alcàsser. Així en breu informarem sobre el pròxim Taller d’informàtica aplicada a la busqueda activa de treball.